**CITROËN UDVIDER MODELPROGRAMMET I C-SEGMENTET**

Citroën styrker sin position i C-segmentet og tilføjer en ny elektrisk drivlinje med en længere rækkevidde på både ë-C4 og ë-C4 X modelprogrammet. Citroën er således det eneste generalistmærke, der tilbyder to komplementære elbiler i C-segmentet.

øget rækketvidde

Den nye drivlinje har en rækkevidde på op til 420 km i henhold til WLTP-normen. Det er stigning på næsten 17 % i forhold til den første generation, og skyldes kombinationen af et nyt 54 kWh batteri, avanceret kemi og en ny mere effektiv motor, der udvikler 115 kW (156 hk).

Motoren er en 115 kW / 156 hk hybrid synkron elmotor (HSM), som har erstattet permanent magnet synkron elmotoren. Den yder yderligere 15 kW (20 hk), samtidig med at den opretholder et højt effektivitetsniveau. Den har et drejningsmoment på 260 Nm, der er øjeblikkeligt tilgængeligt, hvilket giver umiddelbar respons og køreglæde.

Batteriet er et nyt 54 kWh batteri, hvilket er 4 kWh mere end det nuværende batteri. Det er kompakt og har vandbåren køling samt varmepumpe. Herudover har det en anden kemisk sammensætning og består af 102 celler og 17 moduler. I stedet for 60 % nikkel, 20 % mangan og 20 % kobolt har dette lithium-ion højspændingsbatteri et højere nikkelforhold (80 % nikkel, 10 % mangan og 10 % kobolt), hvilket resulterer i forbedret energitæthed og længere batterilevetid.

FOKUS PÅ EFFEKTIVITET

Kombinationen af den effektive elektriske motor, optimeret batteri og evnen til at genvinde energi bidrager til et gennemsnitligt energiforbrug på 120 Wh/km. Effektiviteten er desuden opnået gennem designet af C4 og C4 X:

• En begrænset batteristørrelse betyder mindre vægt, og resultatet er lavere forbrug

• Standardfunktioner såsom en varmepumpe, der bruger en fugtighedssensor til at maksimere energieffektiviteten ved opvarmning og køling.

• 18-tommer "A+"-dæk, der reducerer rullemodstanden og minimerer energitab gennem friktion

• Designet med en ren, dynamisk taglinje optimerer aerodynamikken.

UDVIDET MODELPROGRAM I DANMARK

Den nye elektriske drivlinje vil fra starten kun være tilgængelig på Shine-udstyrsniveauet og er således et supplement til de nuværende elektriske udgaver af ë-C4 og ë-C4 X.

De nye udgaver af ë-C4 og ë-C4 X forventes lanceret på det danske marked til efteråret, og sammen med introduktionen af benzinvarianterne af C4 X (PureTech med henholdsvis 100 og 130 hk) til sommer, styrker Citroën i den grad sin portefølje i C-segmentet og kan dermed opfylde kundernes meget forskellige behov og ønsker.